אחלה קרח | בלוגירי
פורסם ב - 8 בנובמבר 2011 על ידי גירי
קצת תמונות מערב החלקה על הקרח לפני כשבועיים.
הטבעת החיצונית
הלכנו לזירת ההחלקה של האוניברסיטה, שנקראת “אולימפיק אובל”, כלומר זירה אובלית אולימפית.
מחליקים מגיחים מעבר לסיבוב
הזירה הזו מפורסמת למדי בקרב מי שהחלקה על קרח מפורסמת לו. היא מורכבת מטבעת אובלית עצומה בגודלה שמשמשת בעקרון להחלקה מהירה (מה שקוראים גם ריצה על הקרח) ובתוכה עוד שתי זירות קטנות יותר בגודל של החלקרח ממוצע.
אחת משתי הזירות שבאמצע הטבעת
בערך יום כן יום לא היא פתוחה לקהל הרחב שיכול להחליק לו על הזירה האולימפית הגדולה ולהרגיש לרגע כמו אלוף. דרך אגב, הזירה הזו נחשבת מאד איכותית ורוב שיאי העולם בהחלקה מהירה נקבעו (ונשברו) עליה.
הגוש הורוד המטושטש הזה הוא אני. תסתפקו.
שכרנו לנו מחליקיים ויצאנו לדרך. עד שסיימנו כבר די כאבו לנו הקרסוליים, אבל היה כיף, ואפילו זכינו למנוחה כפויה כשהזמבוני – המכונה שמחליקה את הקרח – יצא לסיבוב. ד”א הוא לא קירצף ולא יישר, אלא הזליף מים על הקרח, ועד שהוא סיים את הסיבוב זה כבר היה קפוא יפה מאד.
הזמבוני בפעולה
פשוט הייתי חייבת תמונה של הבחורה הזו- למקרה שאתם תוהים, הדבר הזה שמגיע לה עד אמצע השוקיים זה שיער טבעי, חלק ו… פשוט ארוך יותר מכל דבר שאי פעם ראיתי.
← מצאתי!
קצת שלג לשם שינוי →
One Response to אחלה קרח
מאת קיץ 2012, פוסט רביעי ואחרון | בלוגירי :
2 בפברואר 2013 בשעה 6:22 pm
[...] זלגה לתוך החניה ואז קפאה שם מחדש כמשטח קרח מושלם שכל זמבוני יכול להתקנא [...]